नई दिल्ली. धनतेरस से ठीक पहले सोने की कीमतों में फिर तेजी आ गई है. धनतेरस और दिवाली से पहले ज्वैलर्स की ओर से बढ़ी डिमांड के चलते गुरुवार को दिल्ली में सोना 130 रुपए बढ़कर 32780 रुपए प्रति 10 ग्राम पर पहुंच गया है. वहीं, औद्योगिक इकाइयों और सिक्का निर्माताओं की मांग गिरने से चांदी की कीमतों में 90 रुपए की गिरावट दर्ज की गई है. दिल्ली में एक किलोग्राम चांदी की कीमतें 39,200 रुपये से गिरकर 39,110 रुपये पर आ गई है. कारोबारियों ने बताया कि घरेलू स्तर पर सोने की डिमांड बढ़ने से कीमतों में तेजी दर्ज की गई है. इसके अलावा अंतर्राष्ट्रीय बाजार में भी सोना मजबूत हुआ है.